Okresná prokuratúra Žilina 
Moyzesova 20, 011 56 Žilina 1 	

Sp. zn. : 4 Pv 78/13/5511	Žilina, 14.8.2013
EEČ : 2-43-398-2013

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 200,00 € 
b.	Konkrétny adresát peňažnej sumy určenej na všeobecne prospešné účely: Náruč - Pomoc deťom v kríze, Zádubnie 56, 010 03 Žilina 
c.	Suma odovzdaná štátu na peňažnú pomoc obetiam trestnej činnosti: 200,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
realizované policajtom Odd.výkonu služby DI OR PZ XXXXX pod spisovou značkou ORP-196/OVK-CA-2013.
Dňa 14.02.2013 o 16.00 hodine viedla osobné motorové vozidlo zn. Mitsubishi Outlader, evidenčné číslo XXXXX v Kysuckom Novom Meste, po miestnej komunikácii - ulici Belanského a to tak, že pri cúvaní s vozidlom z parkovacieho miesta od okraja miestnej komunikácie smerom do vozovky,  sa dostatočne nevenovala riadeniu vozidla, teda nedôsledne sledovala situáciu v cestnej premávke, následkom čoho prehliadla v tom čase poza zadnú časť jej vozidla prechádzajúcu chodkyňu XXXXX, ktorú zrazila zadnou časťou vozidla a v dôsledku zrážky chodkyňa spadla na vozovku,  pričom jej z nedbanlivosti spôsobila zlomeninu stehennej kosti horného konca medzi chochoľmi vpravo, zlomeninu dolného konca predlaktia v oblasti zápästia vpravo s posunom úlomkov, ktoré zranenia si vyžiadali práceneschopnosť v trvaní 3 mesiace.

Odôvodnenie: 
	Policajný orgán ODI  XXXXX uznesením  pod sp. zn. ORP-14/DI-CA-2013 dňa 14.02.2013 vzniesol obvinenie XXXXX pre prečin ublíženia na zdraví podľa § 157 ods. 1  Trestného zákona.

V prípravnom konaní sa obvinená ku spáchaniu trestného činu, ktorý sa jej kladie za vinu, priznala. Škoda poškodenej bola uhradená pri zmierovacom konaní nahlásením poistnej udalosti v zákonnej poisťovni vozidla.

Skutočnosť uzavretia zmieru medzi obvinenou a poškodeným je zrejmá z dohody uzatvorenej dňa 11. 07. 2013 na  Okresnej prokuratúre v Žiline.

Pred samotným rozhodnutím o schválení zmieru bola obvinená vypočutá v rámci mediácie, pričom pri výsluchu uviedla, že spáchala skutok, pre ktorý je stíhaná. Obsahu obvinenia porozumela a je si vedomá dôsledkov schválenia zmieru. So schválením zmieru súhlasí a tento uzatvorila s poškodenou dobrovoľne.

V rámci dohody o uzavretí zmieru zo dňa 11. 07. 2013 bol určený ako adresát peňažnej sumy určenej na všeobecne prospešné účely vo výške 400,--€. Výšku peňažnej sumy určenej na verejnoprospešné účely som stanovil na 400,--€, pričom  50 % z tejto sumy patrí štátu na peňažnú pomoc poškodeným trestnými činmi a 50 %  Občianskemu združeniu Náruč - Pomoc deťom v kríze, sídlo Zádubnie 56 Žilina, IXXXXX VÚB banka, a.s.  Pričom  suma 400,-€ bola dňa  11. 07. 2013 poukázaná na účet Krajskej prokuratúry v Žiline XXXXX vedený v štátnej pokladnici.

Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o nedbanlivostnom trestnom čine, na ktorý Trestný zákon vo svojej osobitnej časti ustanovuje trest odňatia slobody s hornou hranicou neprevyšujúcou päť rokov. I podľa v súčasnosti účinného Trestného zákona by sa jednalo o trestný čin, u ktorého by bolo možné rozhodnúť zmierom podľa § 220 Tr. poriadku, podľa ktorého v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie za splnenia podmienok uvedených v § 220 ods. 1 písm. a) až písm. c) Tr. por. 

Na základe uvedeného som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Sinčák
prokurátor